അബ്കാരി ലഹരി കേസ് പ്രതികള് ഹിസ്റ്ററി ഷീറ്റില് കേരളത്തെ മയക്കിയ ക്രിമിനലുകളുടെ ചരിത്രം പഠിക്കാന് എക്സൈസ് കെ.ഷിന്റുലാല് കോഴിക്കോട് : വ്യാജമദ്യവും വീര്യം കൂടിയ മയക്കുമരുന്നും ഉപയോഗിക്കുന്നവരുടെ എണ്ണം വര്ധിക്കുന്ന സാഹചര്യത്തില് അബ്കാരിനാര്ക്കോട്ടിക് കേസുകളിലുള്പ്പെട്ട പ്രതികളുടെ ചരിത്രം പഠിക്കാന് എക്സൈസ്. സംസ്ഥാനത്തെ അബ്കാരിനാര്ക്കോട്ടിക് കേസുകളിലെ പ്രതികളുടെ വിശദവിവരങ്ങള് സഹിതം എക്സൈസ് ഹിസ്റ്ററി ഷീറ്റ് തയാറാക്കാന് എക്സൈസ് കമ്മീഷണര് എസ്.അനന്തകൃഷ്ണന് ഉത്തരവിറക്കി. എന്ഫോഴ്സ്മെന്റ് വിഭാഗം അഡീഷണല് എക്സൈസ് കമ്മീഷണര്, എക്സൈസ് വിജിലന്സ് ഓഫീസര്, ജോയിന്റ് എക്സൈസ് കമ്മീഷണര്, ഡെപ്യൂട്ടി എക്സൈസ് കമ്മീഷണര് എന്നിവരുള്പ്പെടെയുള്ളവര്ക്കാണ് ഇത് സംബന്ധിച്ചുള്ള നിര്ദേശം നല്കിയത്. ശിക്ഷകഴിഞ്ഞു പുറത്തിറങ്ങുന്ന പ്രതികള് വീണ്ടും കുറ്റകൃത്യങ്ങളില് പതിവായി ഏര്പ്പെടുന്ന സാഹചര്യത്തിലാണ് ഹിസ്റ്ററി ഷീറ്റ് തയാറാക്കാന് തീരുമാനിച്ചത്. പ്രതികളുടെ ചരിത്രവും നിലവിലെ അവസ്ഥയും വ്യക്തമാക്കുന്ന വിധത്തില് ഫോട്ടോ സഹിതമുള്ള വിവരങ്ങളാണ് ശേഖരിക്കേണ്ടത്. ഈ വിവരങ്ങള് ഭാവിയില് കുറ്റാന്വേഷണത്തിനും കുറ്റകൃത്യങ്ങള് തടയുന്നതിനും ഏറെ ഫലപ്രദമാകുമെന്നാണ് എക്സൈസിന്റെ വിലയിരുത്തല്. ഒരു ഓഫീസ് പരിധിയില് എത്ര സ്ഥിരം കുറ്റവാളികള് ഉണ്ടെന്ന് മനസിലാക്കുന്നതിനും The post അബ്കാരി ലഹരി കേസ് പ്രതികള് ഹിസ്റ്ററി ഷീറ്റില് കേരളത്തെ മയക്കിയ ക്രിമിനലുകളുടെ ചരിത്രം പഠിക്കാന് എക്സൈസ് appeared first on RashtraDeepika.